AfriForum sê Wes-Kaapse boere moet plase “op groot skaal” verdedigTony Ehrenreich. Foto: sowetanlive.com Dít kom nadat Tony Ehrenreich, Cosatu se Wes-Kaapse sekretaris, vroeër gesê het dat plase in dié provinsie “op groot skaal beset sal word” en dat ŉ sogenaamde “oorlog om geregtigheid” op pad is indien boere nie ophou om werkers van plase af te sit nie. “Ehrenreich hits spanning tussen werkers en boere aan, hy moedig geweld op plase aan in ŉ tyd waar plaasaanvalle ŉ skokwerklikheid in die land is en veroorsaak verdere konflik oor grond. Cosatu se onverantwoordelike uitsprake polariseer gemeenskappe in landelike gebiede en sal verdere afleggings veroorsaak,” het Ian Cameron, AfriForum se hoof van gemeenskapsveiligheid, gesê. Cameron het gesê boere moet by veiligheidsnetwerke inskakel om te voorkom dat hul plase beset word, omdat die regering nie die politieke wil het om boere óf hul plase te beskerm nie. “Sonder boere sal ons ’n land van hongersnood wees. Selfs mnr. Ehrenreich word deur boere, wat hy nou as vyande uitmaak, gevoed,” het Cameron afgesluit.